《广都世真上人南游回见访出群公诗见示丐予一》
宋代·郭印

法象森罗万，全归一寸庵。
有佛平生碍，无禅底处参。
乌玄元自白，荼苦本来甘。
前日南游话，看君作麽谈。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。